ระเบียบกระทรวงมหาดไทยระเบียบกระทรวงมหาดไทยว่าด้วยการฝากเงิน การเบิกจ่ายเงินการรักษาเงินและการตรวจเงินเทศบาลพ.ศ.๒๕๐๑ อาศัยอำนาจตามความในมาตรา ๖๙ และ ๗๐แห่งพระราชบัญญัติเทศบาล พ.ศ. ๒๔๙๖รัฐมนตรีว่าการกระทรวงมหาดไทยวางระเบียบว่าด้วยการฝากเงิน การเบิกจ่ายเงินการรักษาเงิน และการตรวจเงินเทศบาล พ.ศ. ๒๕๐๑ ดังต่อไปนี้ข้อ ๑.ระเบียบนี้ให้เรียกว่า ระเบียบกระทรวงมหาดไทยว่าด้วยการฝากเงินการเบิกจ่ายเงิน การรักษาเงิน และการตรวจเงินเทศบาล พ.ศ. ๒๕๐๑ข้อ ๒[๑].ให้ใช้ระเบียบนี้ตั้งแต่ วันที่ ๑ กรกฎาคม พุทธศักราช ๒๕๐๑ เป็นต้นไปข้อ ๓.ให้ยกเลิกระเบียบกระทรวงมหาดไทยว่าด้วยการเบิกจ่ายเงิน การรักษาเงินและการตรวจเงินของเทศบาล พ.ศ. ๒๔๙๖ และข้อบังคับหรือคำสั่งอื่นใดซึ่งได้วางไว้แล้วในระเบียบนี้หรือซึ่งขัดแย้งกับข้อความในระเบียบนี้เสียทั้งสิ้นการปฏิบัติใดๆอันเกี่ยวกับระเบียบกระทรวงมหาดไทยว่าด้วยการฝากเงิน การเบิกจ่ายเงิน การรักษาและการตรวจเงินเทศบาล พ.ศ. ๒๕๐๑ ซึ่งมิได้กำหนดไว้โดยระเบียบนี้จะกระทำได้ต่อเมื่อได้รับอนุญาตจากกระทรวงมหาดไทยหมวด๑การเบิกเงิน ข้อ ๔.การเบิกเงินจะต้องตั้งฎีกาตามแบบที่กระทรวงมหาดไทยกำหนดไว้ และเมื่อหัวหน้าหน่วยการคลังหรือสมุห์บัญชีได้ตรวจสอนเห็นว่าถูกต้องแล้วให้นำเสนอนายกเทศมนตรีหรือผู้รักษาการแทนเพื่อสั่งจ่ายข้อ ๕.ฎีกาเบิกเงินมี ๔ แบบ คือ(ก) ฎีกาเงินเดือน(ข) ฎีกาค่าใช้สอย(ค) ฎีกาการจร และรายจ่ายพิเศษ(ง) ฎีกาอื่นๆ นอกจากที่กล่าวแล้วข้อ ๖.การที่จะตั้งฎีกาเบิกเงินนั้น ต้องได้รับการทวงหนี้ หรือถึงกำหนดที่ต้องจ่ายเงินจึงจะตั้งฎีกาเบิกจ่ายได้ห้ามมิให้หน่วยงานใดเบิกเงินไปเพื่อเตรียมจ่ายล่วงหน้าและรักษาไว้เกินกว่า๑๕ วันข้อ ๗.ให้หัวหน้าหน่วยงานที่ตั้งฎีกาเบิกเงิน เป็นผู้ลงชื่อเบิกเงินและปลัดเทศบาลเป็นผู้ลงชื่อตรวจในฎีกานั้นข้อ ๘.ภายใต้บังคับแห่ง ข้อ (ค)ให้หน่วยงานที่เบิกเงินไปจ่ายส่งเอกสารแก่หน่วยการคลังเพื่อทำการตรวจสอบดังนี้ คือ(ก)รายการใบสำคัญประกอบเป็นงบตามรายฎีกาพร้อมทั้งการผลัดส่ง (ถ้ามี)(ข) ใบสำคัญที่ผลัดส่งตามข้อ ก. นั้น เมื่อได้รับในสำคัญคู่จ่ายเงินมาแล้วให้นำส่งหน่วยการคลังตามแบบ ๒ ก. ท้ายระเบียบนี้ พร้อมด้วยเงินหรือจ่าย (ถ้ามี)โดยมิชักช้า และต้องมีรายการในแบบ ๒ ก. และใบสำคัญที่เท่าใดไว้ ด้วยให้ชัดเจน(ค) การเบิกเงินโดยวิธีผลัดส่งใบสำคัญนั้นจะกระทำได้ภายในกำหนดเวลาไม่เกิน ๑๕ วัน นับแต่วันรับเงิน(ง) ถ้าการผลัดส่งนั้นยังมิได้จัดนำส่งภายในกำหนดในข้อ ค.ให้หน่วยการคลังจัดการเตือนและอย่างช้าไม่เกินหนึ่งเดือน นับแต่วันรับเงินและเมื่อพ้นกำหนดหนึ่งเดือนแล้วปรากฏว่าหน่วยงานที่ขอผลัดส่งมิได้นำใบสำคัญคู่จ่ายเงินส่งใช้อีกให้หน่วยการคลังงดจ่ายเงินทุกประเภทให้แก่หน่วยงานนั้นจนกว่าจะได้นำใบสำคัญคู่จ่ายเงินส่งใช้ที่ผลัดส่งไว้ก่อนจึงจะทำการเบิกจ่ายได้ต่อไปหมวด๒การจ่ายเงิน ข้อ ๙.ห้ามมิให้จ่ายเงินสะสมของเทศบาล เว้นไว้แต่จะได้รับอนุญาตจากกระทรวงมหาดไทยข้อ ๑๐.ให้นายกรัฐมนตรี หรือผู้รักษาการแทน เป็นผู้สั่งก่อหนี้ได้คราวละ ๒,๐๐๐ บาทถ้าเกินกว่านั้นให้เป็นอำนาจของคณะเทศมนตรีและเป็นผู้สั่งจ่ายเงินชำระหนี้ได้รับอนุญาตโดยระเบียบนี้หากปรากฏว่า นายกเทศมนตรี หรือผู้รักษาการแทนได้สั่งก่อหนี้ขึ้นหรือจ่ายเงินไปโดยมิชอบด้วยระเบียบนี้ ให้นายกเทศมนตรีหรือผู้รักษาการแทนและผู้จ่ายเงินผู้นั้นร่วมกันรับผิดชอบชดใช้เงินคืนแก่เทศบาลจนครบภายในกำหนดเวลาไม่เกิน๓๐ วันข้อ ๑๑.เมื่อหน่วยงานที่มีงบประมาณเฉพาะการ หรือที่ได้รับความเห็นชอบจากกระทรวงมหาดไทย และได้แยกไปทำการรับจ่ายและรักษาเงินได้รับใบแจ้งรายการหนี้ หรือทำรายการคำนวณจ่ายเงินค่าจ้างแรงงานที่ทำขึ้นแล้วจัดแยกประเภทการจ่าย ส่งหน่วยการคลังเพื่อตรวจสอบ และนำเสนอนายกเทศมนตรี หรือผู้รักษาการแทนเพื่อสั่งจ่ายเงินตามรายการนั้นๆเมื่อนายกเทศมนตรี หรือผู้รักษาการแทนอนุญาตการจ่ายเงินแล้ว ให้หน่วยการคลังจ่ายเงินได้ในเวลาที่เจ้าหนี้มาขอรับเงินหากปรากฏว่าเจ้าหน้าที่หน่วยการคลังได้จ่ายเงินไปโดยมิชอบ ตามความในระเบียบนี้ให้ผู้สั่งจ่ายและผู้จ่ายร่วมกันรับผิดชอบชดใช้เงินคืนแก่เทศบาลจนครบภายในกำหนดเวลาไม่เกิน ๓๐ วัน เป็นส่วนตัวเพื่อความเรียบร้อยในการปิดบัญชีประจำปีหัวหน้าหน่วยการคลังหรือสมุห์บัญชีจัดให้เจ้าหนี้มารับชำระเงินให้เสร็จก่อนวันสิ้นปีงบประมาณข้อ ๑๒.การจ่ายเงินเดือน โดยปกติจะจ่ายได้เดือนละครั้ง และจ่ายในวันสิ้นเดือนถ้าวันสิ้นเดือนเป็นวันปิดสำนักงาน ก็ให้จ่ายได้ในวันเปิดสำนักงานก่อนวันสิ้นเดือนข้อ ๑๓.การเบิกจ่ายเงินค่าใช้สอย ให้ทำการเบิกจ่ายได้ตามงบประมาณที่ได้รับอนุญาตเว้นแต่การเบิกจ่ายเงินค่าใช้สอยประเภทค่าซื้อครุภัณฑ์และค่าซ่อมแซมสถานที่กับค่าบำรุงถนน สะพานค่าเครื่องมือต่างๆแม้จะได้มีงบประมาณอนุญาตไว้ในเทศบัญญัติงบประมาณประจำปี แต่มิได้จำแนกรายการละเอียดไว้และงานหนึ่งมีมูลค่าเกินกว่า ๕,๐๐๐ บาทจะต้องทำรายการละเอียดเพื่อขออนุญาตจากจังหวัดก่อนข้อ ๑๔.การเบิกเงินการจร ให้กระทำได้เฉพาะในกรณีต่อไปนี้ก. การซื้อเครื่องมือ เครื่องจักรเครื่องยนต์และยานพาหนะซึ่งเป็นการซื้อใหม่ หรือซื้อเพิ่มเติมเป็นจำนวนเงินตั้งแต่๕,๐๐๐ บาท ขึ้นไปข. (๑) การซ่อมแซมหรือทำเพิ่มเติม ตึก เรือน โรงที่ถือเป็นการแก้ไขรูปสัณฐาน หรือเปลี่ยนแปลงวัตถุเดิมโดยทั่วไปหรือส่วนใหญ่ซึ่งการกระทำนั้นจะไม่กระทำเสมอทุกปี(๒)ถ้าการซ่อมแซม ไม่เป็นการเพิ่มเติมหรือเปลี่ยนแปลงรูปสัณฐาน แต่ราคาเกินกว่า ๔,๐๐๐บาท(๓)ถ้าการซ่อมแซม หรือทำเพิ่มเติมที่กล่าวในข้อ ข. (๑) นั้นถ้าทำการซ่อมแซมหรือเพิ่มเติมครั้งที่ ๒ หรือครั้งต่อๆ ไป และภายในวงเงินไม่เกิน๔,๐๐๐ บาททั้งระยะเวลานับแต่วันจ่ายเงินซ่อมคราวก่อนเกินกว่า ๑ ปีก็ให้เบิกจ่ายในเงินค่าใช้สอยได้ข้อ ๑๕.เงินการจรที่ได้รับอนุญาตตามเทศบัญญัติงบประมาณประจำปีเฉพาะใน ๓ ลักษณะ คือก. ลักษณะ ๑ การก่อสร้างการจรที่ระบุประเภทและอนุญาตไว้เป็นเงินก้อน โดยมิได้จำแนกรายการละเอียดไว้ข. ลักษณะ ๒ การจัดซื่อการจรที่ระบุประเภทจำนวนเงินและจำแนกรายการโดยละเอียดไว้ค. ลักษณะ ๓ การซ่อมแซมหรือทำเพิ่มเติมการจรที่กำหนดให้จ่ายเป็นการดำเนินงานประจำปี และจำแนกรายการโดยละเอียดเป็นค่าใช้จ่ายประเภทต่างๆการจรใน ลักษณะ ๑ และ ลักษณะ ๓หน่วยงานใดจะทำการเบิกจ่ายต้องยื่นประมาณการเพื่อขออนุญาตจากคณะเทศมนตรีก่อนเมื่อรายการประมาณการได้รับอนุญาตแล้วจึงจะทำการเบิกจ่ายต่อไปได้การจรใน ลักษณะ ๒เมื่อหน่วยงานใดจะทำการเบิกจ่ายก็ให้วางฎีกาเบิกเงินได้ที่เดียวโดยไม่ต้องยื่นประมาณการข้อ ๑๖.ประมาณการที่จะขอถือจ่ายเงินการจรตามที่กล่าวในข้อ ๑๕. นั้นปลัดเทศบาลเป็นผู้ลงนาม โดยมีรายการดังต่อไปนี้ก. ประเภทงานที่ทำนั้นจะต้องแสดงวัตถุที่ใช้ในการก่อสร้างรวมทั้งแรงงานด้วยหรือเป็นการซื้ออย่างใดโดยย่อข. จำนวนเงินงบประมาณอนุญาตค. จำนวนเงินที่ขอเบิกจ่ายง. รายการอื่นๆ ที่ควรชี้แจงประกอบการพิจารณาการเบิกจ่ายเงินการจรให้ระบุรายการที่จะเบิกให้ชัดเจนว่า เบิกเงินการจรประเภทใดขอจ่ายจากรายการใดค่าอะไรเท่าใด และถ้าจำเป็นจะต้องมีหลักฐานการจ่ายตามระเบียบของกระทรวงมหาดไทยเป็นต้นว่า การประกวดราคา สัญญาแบบแปลน รูป ตลอดจนใบตรวจงาน รับมอบงาน และอื่นๆฯลฯ พร้อมกันฎีการับรองว่า การนั้นได้เป็นไปถูกต้องตามสัญญาหรือรายงานที่ตกลงไว้แล้ว ก็ให้ส่งประกอบการพิจารณาตรวจจ่ายด้วยข้อ ๑๗.การจ่ายเงินการจรเงินรายจ่ายพิเศษ หรือเงินประเภทอื่นใดนั้นจะจ่ายได้ตามคราวที่ถึงกำหนดจ่าย ถ้ามีสัญญาระบุการปฏิบัติไว้ก็ต้องมีใบรับรองแสดงว่า ผู้ขอรับเงินได้ปฏิบัติการถูกต้องตามสัญญาแล้วด้วยข้อ ๑๘ภายใต้บังคับข้อ ๑๙ ในการก่อหนี้หรือจ่ายเงินประเภทอื่นใดที่ไม่มีงบประมาณอนุญาตไว้ ต้องได้รับอนุญาตจากคณะเทศมนตรีก่อนนายกเทศมนตรี หรือผู้รักษาการแทนจึงจะสั่งการได้ข้อ ๑๙การก่อให้เกิดหนี้หรือการจ่ายเงินตามความใน ข้อ ๑๘ นั้น คณะเทศมนตรีจะอนุญาตให้กระทำได้ในเมื่อมีเหตุฉุกเฉินอันเกี่ยวกับสาธารณภัยหรืองบประมาณที่ได้รับอนุญาตไม่พอถ้าไม่จ่ายจะเกิดการเสียหายขึ้นคณะเทศมนตรีอนุญาตให้กระทำการตามความในวรรคก่อนได้ภายในวงเงินไม่เกินคราวละ ๒,๐๐๐ ถ้าเกินกว่าคราวละ ๒,๐๐๐ บาท และไม่เกิน ๕๐,๐๐๐ บาท จะต้องได้รับอนุญาตจากผู้ว่าราชการจังหวัดหรือกระทรวงมหาดไทยเฉพาะในกรณีที่ได้มีพระราชกฤษฎีกาให้โอนเทศบาลใดมาขึ้นกับกระทรวงมหาดไทยโดยตรงถ้าจำนวนเงินกว่า ๕๐,๐๐๐ บาท ต้องได้รับอนุญาตจากกระทรวงมหาดไทยทุกกรณีข้อ ๒๐.ในการจ่ายเงินนั้น ต้องปฏิบัติดังต่อไปนี้(ก)เจ้าหน้าที่ผู้จ่ายต้องเรียกใบเสร็จรับเงินจากผู้รับเงินทุกรายและถ้ามีทะเบียนจ่ายต้องให้ผู้รับเงินเซ็นชื่อรับเงินในทะเบียนด้วยเว้นแต่จะได้ลงชื่อรับเงินในทะเบียนจ่ายเงินเดือนหรือจ่ายแรงงานไว้อีกทางหนึ่งแล้ว(ข) การจ่ายเงินเป็นจำนวนไม่เกินคราวละ ๔ บาทถ้าไม่สามารถเรียกใบเสร็จรับเงินได้ผู้จ่ายเงินอาจทำใบรับรองแทนใบเสร็จรับเงินก็ได้(ค) การจ่ายเงินรายใดที่ไม่สามารถจะเรียกใบเสร็จรับเงินจากผู้รับเงินได้ ซึ่งมีจำนวนเงินไม่เกิน ๑,๐๐๐บาท ให้ผู้จ่ายทำใบรับรองพร้อมด้วยเหตุผลที่เรียกใบเสร็จรับเงินไม่ได้ เสนอผู้บังคับบัญชาโดยมีหัวหน้าหน่วยการคลังหรือสมุห์บัญชี หรือหัวหน้าหน่วยงานที่แยกไปทำการรับจ่ายและรักษาเงิน แล้วแต่กรณี พิจารณานำเสนอคณะเทศมนตรีเพื่อพิจารณาอนุญาตจ่ายเสียก่อน จึงจะถือว่ารายการจ่ายนั้นสมบูรณ์หากจำนวนเงินเกินกว่า ๑,๐๐๐ ต้องได้รับอนุญาตจากผู้ว่าราชการจังหวัดก่อน(ง) การจ่ายเงินเป็นค่าแรงงานจ้างเหมานั้นไม่ว่าจะเป็นการจ้างแรงงานหรือจ้างทำของจะต้องมีรายงานรับรองกิจการของเจ้าหน้าที่ควบคุมงานจ้างเหมาว่าผู้รับจ้างได้กระทำกิจการไปแล้วเพียงใดสมควรจ่ายเงินจำนวนเท่าใดเสนอหัวหน้าหน่วยการคลังหรือสมุห์บัญชีพิจารณาทุกครั้งที่จะต้องจ่าย(จ) การจ่ายทุกรายการต้องเป็นไปตามกฎหมายหรือระเบียบหรือข้อบังคับ หรือคำสั่งของกระทรวงมหาดไทยข้อ ๒๑.การจ่ายเงินยืมทดรองนั้นนายกเทศมนตรีหรือผู้รักษาการแทนอาจจ่ายให้แก่พนักงานเทศบาลเฉพาะเพื่อใช้จ่ายในกิจการของเทศบาลได้ภายใต้เงื่อนไขดังต่อไปนี้ คือ(๑) ผู้ยืมแต่ละรายจะต้องไม่มีเงินยืมค้างชำระแก่เทศบาลและให้ยืมได้เฉพาะผู้มีหน้าที่ห้ามคนอื่นยืมแทนกันเว้นแต่ในกรณีจำเป็นเทศบาลอาจขอให้ผู้ว่าราชการจังหวัดพิจารณาอนุญาตเป็นพิเศษได้ และการยืมรายนี้มีงบประมาณเบิกจ่ายให้ได้(๒) ผู้ยืมต้องจัดทำใบยืมโดยแสดงประมาณการใช้จ่ายเงินยืม และรายละเอียดตามแบบท้ายระเบียบนี้ให้ครบถ้วนและรายละเอียดตามแบบท้ายระเบียบนี้ให้ครบถ้วน(๓) ผู้ว่าราชการจังหวัดเป็นผู้อนุญาตการยืมเงินของคณะเทศมนตรี(๔) เงินยืมเกินกว่า ๑,๐๐๐ บาทขึ้นไปจะต้องได้รับอนุญาตจากผู้ว่าราชการจังหวัดก่อนทุกๆ ราย(๕) ผู้ยืมจะต้องนำเงินเหลือจ่ายพร้อมด้วยใบสำคัญส่งให้แก่เทศบาลให้เสร็จสิ้นในภายกำหนด ๑๕ วัน นับแต่วันรับเงินหรือในกรณีที่ยืมไปประกอบธุรกิจนอกเขตเทศบาล ก็ให้ส่งใบสำคัญพร้อม ทั้งเงินเหลือจ่ายภายใน๗ วัน นับแต่วันกลับถึงสำนักงาน หากการส่งใช้มิได้เป็นไปตามกำหนดนี้ให้หัวหน้าหน่วยการคลังหรือสมุห์บัญชี หรือผู้รักษาการแทน รายงานต่อปลัดเทศบาล หรือผู้รักษาการแทนในการนี้ให้ปลัดเทศบาลหรือผู้รักษาการแทนมีอำนาจเร่งรัดให้มีการส่งใช้ภายในกำหนดเวลาอีกไม่เกิน ๕ วันนับแต่วันครบกำหนดส่งใช้ หากพ้นกำหนดนี้ผู้ยืมไม่จัดการส่งใช้ ให้ปลัดเทศบาลหรือผู้รักษาการแทนเสนอคณะเทศมนตรี พิจารณาสั่งการหักเงินเดือนหรือเงินอื่นใดที่ผู้นั้นมีสิทธิจะได้รับและพิจารณาโทษทางวินัยแก่ผู้ยืมนั้นตามควรแก่กรณีต่อไป(๖)เมื่อเทศบาลมีความจำเป็นที่จะต้องยืมเงินของเทศบาลไปใช้จ่ายในกิจการของเทศบาลโดยทั่วไปให้ปลัดเทศบาลเป็นผู้ยืมและถ้าเป็นจำนวนเกินกว่า ๑,๐๐๐ บาทขึ้นไปให้ขออนุญาตต่อผู้ว่าราชการจังหวัดเมื่อผู้ว่าราชการจังหวัดได้พิจารณาเห็นว่าเป็นเงินยืมเพื่อจ่ายในกิจการที่จำเป็นแท้จริงของเทศบาล อันมีงบประมาณเพื่อการนั้นไว้แล้ว ให้ผู้ว่าราชการจังหวัดเป็นผู้มีอำนาจอนุญาตให้ยืมได้ไม่เกิน ๕,๐๐๐ บาทหรือเป็นเงินยืมเพื่อกิจการในประเภทเดียวกันถ้าเป็นเงินยืมที่มีจำนวนเกินกว่า๕,๐๐๐ บาท หรือเป็นเงินยืมเพื่อทดรองจ่ายในกิจการไฟฟ้าหรือประปาหรือเพื่อจ่ายในการดำเนินการตามโครงการใช้เงินอุดหนุนของเทศบาลหรือเงินงบประมาณของกรมอื่นหรือเงินยืมอื่นใดที่ไม่มีงบประมาณอนุญาตไว้เพื่อการนั้นจะต้องได้รับอนุญาตจากกระทรวงมหาดไทยเสียก่อนทุกกรณีไป(๗) ถ้าปรากฏว่า ผู้ว่าราชการจังหวัดนกยกเทศมนตรี หรือผู้รักษาการแทนก็ดี อนุญาตให้ผู้ใดยืมเงินไปโดยฝ่าฝืนหรือขัดต่อระเบียบดังกล่าวนี้ผู้สั่งจ่ายและผู้จ่ายได้จ่ายเงินเทศบาลไปผิดระเบียบกระทรวงมหาดไทยที่ได้วางไว้ หรือถือปฏิบัติก็ดีผู้อนุญาตให้ยืม ผู้สั่งจ่ายและผู้จ่ายจะต้องร่วมกันรับผิดชอบชดใช้เงินที่จ่ายผิดระเบียบคืนให้แก่เทศบาลจนครบถ้วนถ้าผู้ปฏิบัติการฝ่าฝืนระเบียบ ไม่ยอมชดใช้เงินยืม ให้นำข้อ ๒๑ (๕) มาใช้บังคับและให้เทศบาลดำเนินคดีทางแพ่ง แล้วรายงานให้กระทรวงมหาดไทยทราบ(๘)ให้เป็นหน้าที่ของผู้ตรวจการเทศบาลไปทำการตรวจสอบบัญชีเงินยืมและการชำระสะสางเงินยืมของแต่ละเทศบาลด้วยตนเองอย่างน้อย ๒ เดือนครั้งแล้วรายงานผลการเร่งรัดและการส่งใช้เงินยืมไปให้ผู้ว่าราชการจังหวัดและกระทรวงมหาดไทยทราบตามลำดับภายใน ๑๕ วัน นับแต่วันตรวจ(๙)ผู้ที่ค้างชำระเงินยืมของเทศบาลจะเป็นเจ้าหน้าที่เทศบาลก็ดีหรือคณะเทศมนตรีก็ดีให้ผู้ว่าราชการจังหวัดมีอำนาจสั่งการให้ผู้ยืมนั้นๆส่งใช้เงินคืนแก่เทศบาลภายในกำหนดเวลาตามที่เห็นสมควร อย่างช้าไม่เกินกำหนด ๒เดือน ถ้าผู้ยืมขัดขืนหรือหลีกเลี่ยงไม่ยอมชดใช้เงินคืนก็ให้ผู้ว่าราชการจังหวัดแนะนำเทศบาลให้ดำเนินคดีทางแพ่งแก่ผู้ยืมนั้นต่อไปโดยด่วนแล้วรายงานให้กระทรวงมหาดไทยทราบ(๑๐) ในกรณีที่นายกเทศมนตรี เทศมนตรีหรือคณะเทศมนตรีถึงคราวออกตามวาระ หรือลาออก หรือถึงแก่กรรมลงในขณะที่ยังดำรงตำแหน่งนายกเทศมนตรี หรือเทศมนตรีหรือถูกสั่งให้ออกจากตำแหน่งตามนัยมาตรา ๓๕ หรือมาตรา ๗๓ แห่งพระราชบัญญัติเทศบาลพุทธศักราช ๒๔๙๖ และพนักงานเทศบาล คนงานผู้ใด ย้าย หรือลาออก หรือถึงแก่กรรมหรือถูกสั่งให้ออก ไล่ออก หรือปลดออกจากตำแหน่งหน้าที่ จะเนื่องด้วยเหตุใดๆก็ตามให้เป็นหน้าที่ของปลัดเทศบาลและหัวหน้าหน่วยการคลังหรือสมุห์บัญชีที่จะต้องตรวจสอบทะเบียนเงินยืมของเทศบาลว่าผู้ที่พ้นจากตำแหน่งหน้าที่เหล่านั้น ยังคงค้างชำระเงินยืมแก่เทศบาลอยู่หรือไม่ถ้าปรากฏว่าเป็นผู้ที่ค้างชำระเงินยืมอยู่ก็ให้ปลัดเทศบาลหรือหัวหน้าหน่วยการคลังหรือสมุห์บัญชีมีอำนาจเร่งรัดให้มีการส่งใช้เงินยืมคืนแก่เทศบาลให้เป็นการเสร็จสิ้นก่อนที่ผู้ยืมจะพ้นจากตำแหน่งทางเทศบาลไปในกรณีที่ผู้ยืมถึงแก่กรรมให้เร่งรัดเอาจากกองมรดกหรือทายาทของผู้ยืมหากทายาทไม่ยอมชดใช้ให้ก็ให้ดำเนินคดีทางแพ่งเรียกเงินยืมคืนภายในกำหนดอายุความถ้าปรากฏว่าปลัดเทศบาลและหัวหน้าหน่วยการคลังหรือสมุห์บัญชีละเลยไม่ดำเนินการเร่งรัดให้ผู้ยืมส่งใช้เงินยืมคืนดังกล่าวมาแล้วข้างต้นจะเนื่องด้วยเหตุใดๆ ก็ดี ให้อยู่ในความรับผิดชอบของปลัดเทศบาล และหัวหน้าการคลังหรือสมุห์บัญชี ที่จะต้องชดใช้เงินยืมคืนแก่เทศบาลแทนผู้ยืมนั้นๆ จนครบ(๑๑) ก. เมื่อมีการส่งใช้เงินยืม ให้หมายเหตุการณ์ส่งใช้ในใบยืมด้วยตัวแดงข.แม้จะได้ส่งใช้เงินยืมหมดแล้ว ต้องเก็บรักษาใบยืมนั้นเป็นเอกสารสำคัญในราชการค.ในการยืมนั้น ต้องทำตามแบบท้ายระเบียบนี้ มิฉะนั้นห้ามหน่วยการคลังจ่ายเงินยืมเป็นอันขาดข้อ ๒๒.ในกรณีที่หน่วยงานที่มีงบประมาณเฉพาะการหรือที่ได้รับความเห็นชอบจากกระทรวงมหาดไทยและได้แยกไปทำการรับจ่ายเงิน รักษาเงิน และมีความจำเป็นต้องใช้จ่ายเป็นประจำให้นายกเทศมนตรีพิจารณาสั่งให้หน่วยงานนั้นๆยืมเงินในงบประมาณประเภทเบ็ดเตล็ดไว้ใช้จ่ายประจำเป็นจำนวนเงินไม่เกิน ๕๐๐ บาทด้วยความเห็นชอบของคณะเทศมนตรี แลให้ส่งเงินยืมรองจ่ายนี้คืนก่อนสิ้นปีงบประมาณนั้นๆข้อ ๒๓.หน่วยงานที่มีงบประมาณเฉพาะการ หรือที่ได้รับความเห็นชอบจากกระทรวงมหาดไทย และได้แยกไปทำการรับจ่ายและรักษาเงิน ให้หัวหน้าหน่วยงานนั้น ทำการก่อหนี้ขึ้นได้ตามมติของคณะเทศมนตรีซึ่งนายกเทศมนตรีได้สั่งให้ปฏิบัติแล้ว และให้หัวหน้าหน่วยงานนั้นเป็นผู้สั่งจ่ายเงินชำระหนี้ดังกล่าวข้างต้นโดยอนุโลมตามข้อ ๑๑.ข้อ ๒๔[๒].การเบิกจ่ายเงินตัดปี เพื่อไปทำการจ่ายในปีงบประมาณใหม่จะกระทำได้โดยวิธีผัดส่งใบสำคัญคู่จ่ายเงินไม่เกินเดือนธันวาคมของปีงบประมาณใหม่นั้นและจะกระทำได้เฉพาะประเภทเงินการจร หรือรายจ่ายพิเศษ โดยมีเงื่อนไขดังนี้คือ๑. ต้องปรากฏว่าได้มีการทำสัญญากันไว้เรียบร้อยแล้วและกำหนดการสิ้นสุดของสัญญานั้น ต้องไม่เกินเดือนธันวาคมขอปีงบประมาณใหม่๒. ตามสัญญาที่ขอเบิกเงินตัดปีนี้จะต้องปรากฏว่าได้มีการจ่ายเงินตามสัญญานั้นในงวดใดงวดหนึ่งของสัญญาแล้วถ้าปรากฏว่ายังมิได้ลงมือปฏิบัติตามสัญญานั้นเลย จะทำการเบิกตัดปีไว้ไม่ได้๓. การเบิกเงินตัดปีนี้เมื่อได้ทำการเบิกจ่ายตามวิธีการงบประมาณแล้วต้องนำเงินเบิกตัดปีนั้นส่งฝากเป็นเงินฝากตัดปีทันทีเพื่อรอการเบิกจ่ายชำระหนี้ตามสัญญาในคราวต่อไปข้อ ๒๕.การเบิกจ่ายเงินค้างข้ามปีงบประมาณ ให้กระทำได้ภายในเงื่อนไขดังต่อไปนี้ก. ให้ทำการเบิกจ่ายได้เฉพาะประเภทค่าใช้สอยข. ใบสำคัญที่ค้างเบิกต้องไม่เกิน ๓ ปีจึงจะทำการเบิกจ่ายเงินในงบประมาณได้ ส่วนใบสำคัญคู่จ่ายเงินที่ค้างเกินกว่า ๓ปีขึ้นไปจะทำการเบิกจ่ายเงินในงบประมาณมิได้เว้นแต่จะได้รับอนุญาตจากกระทรวงมหาดไทยค. การนับ วัน เดือน ปี ในใบสำคัญค้างเบิกนั้นให้ถือวัน เดือน ปี ที่ส่งมอบวัตถุแห่งหนี้เป็นสำคัญง. ใบสำคัญค้างเบิกทั้งหมดต้องมีจำนวนไม่เกินดังนี้(๑)เทศบาลตำบล๓,๐๐๐ บาท(๒)เทศบาลเมือง๑๐,๐๐๐ บาท(๓)เทศบาลนคร๕๐,๐๐๐ บาทหากใบสำคัญค้างเบิกทั้งหมดมีวงเงินเกินกว่าจำนวนที่กล่าวข้างต้นให้เทศบาลรายงานชี้แจงรายละเอียดพร้อมด้วยเหตุผลเพื่อขอรับอนุญาตจากกระทรวงมหาดไทยก่อนจึงจะทำการเบิกจ่ายได้หมวด๓การรับการฝาก และการรักษาเงิน ข้อ ๒๖.การรับเงินทุกประเภท เทศบาลจะต้องออกใบเสร็จรับเงินให้แก่ผู้นำเงินมาชำระทุกๆ รายและต้องมีต้นขั้วหรือสำเนาใบเสร็จรับเงินนั้นรักษาไว้ด้วยแต่ในกรณีที่มีการจำหน่ายตั๋วฉีก เช่น ตั๋วโดยสาร ตั๋วเข้าดูมหรสพ เป็นต้นแทนใบเสร็จรับเงินนั้นแล้วก็ไม่ต้องออกใบเสร็จรับเงินอีกแต่ให้มีทะเบียนคุมการจำหน่ายตั๋วนั้นๆไว้เป็นหลักฐานข้อ ๒๗.ให้หน่วยงานที่มีงบประมาณเฉพาะการ หรือที่ได้รับความเห็นชอบจากกระทรวงมหาดไทย และได้แยกออกไปทำการจ่ายและรักษาเงิน นำเงินรับทั้งสิ้นส่งหน่วยการคลังทุกวัน โดยมีใบนำส่งคู่ฉีกอย่างน้อย๒ ฉบับเป็นหลักฐาน ถ้าส่งไม่ทันในวันนั้น ก็ให้นำส่งในวันรุ่งขึ้นหรือวันเปิดสำนักงานในใบนำส่งนั้นต้องลงชื่อหัวหน้าหน่วยงานเป็นผู้ส่งและหัวหน้าหน่วยการคลังหรือสมุห์บัญชีเป็นผู้ลงชื่อผู้รับไว้เป็นหลักฐานข้อ ๒๘.จำนวนเงินที่จะรักษาไว้ในสำนักงานต้องไม่เกินกว่า ๒,๐๐๐ บาทเว้นแต่กรณีพิเศษให้เทศบาลขออนุญาตขยายเงินต่อผู้ว่าราชการจังหวัดหรือกระทรวงมหาดไทยเฉพาะในกรณีที่ได้มีพระราชกฤษฎีกาให้โอนเทศบาลใดมาขึ้นกับกระทรวงมหาดไทยโดยตรงข้อ ๒๙.บรรดาเงินรายรับเทศบาลตามข้อ ๒๖.ถ้ามีวงเงินเกินกว่าจำนวนที่จะเก็บรักษาไว้ได้ตามข้อ ๒๘.ให้เทศบาลนำส่งฝากกระทรวงการคลัง คลังจังหวัด คลังอำเภอ ธนาคารแห่งประเทศไทยธนาคารออมสินกลาง ธนาคารออมสินสาขา หรือธนาคารพาณิชย์ ที่กระทรวงมหาดไทยเห็นชอบวันใดมีจำนวนเงินเกินกว่าอำนาจที่เทศบาลจะรักษาไว้ได้ให้เทศบาลนำเงินฝากให้เสร็จในวันนั้นถ้าฝากในวันนั้นไม่ทันให้จัดการนำฝากในวันรุ่งขึ้น หรือวันเปิดสำนักงานของเทศบาลและสถานที่รับฝากเงินนั้นๆข้อ ๓๐.การฝากและถอนเงินโดยทั่วไปนั้นนายกเทศมนตรีกับปลัดเทศบาลต้องลงชื่อฝากและถอนร่วมกันเฉพาะการถอนเงินจากธนาคารให้เป็นหน้าที่ของผู้ว่าราชการจังหวัด หรือนายอำเภอ แล้วแต่กรณีฝ่ายหนึ่งกับปลัดเทศบาลอีกฝ่ายหนึ่ง เป็นผู้ลงนามถอนเงินร่วมกันในการไปรับหรือส่งเงินที่ธนาคาร หรือ ณสถานที่รับส่งเงินแห่งอื่นใดรวมตลอด ถึงต่างกองในสำนักงานเดียวกันห้ามมิให้เจ้าหน้าที่ของเทศบาลไปรับและส่งเงินแต่ลำพังผู้เดียวต้องมีกรรมการไปรับ หรือส่งเงินร่วมกันรับผิดชอบเป็นคณะดังนี้(๑) จำนวนเงินที่รับหรือส่งไม่เกิน ๒๐,๐๐๐ บาทโดยไม่คิดรวมจำนวนเงินในเช็คขีดคร่อม ให้มีกรรมการควบคุมร่วมกันอย่างน้อย ๒ นายโดยมีพนักงานชั้นประจำแผนก หรือหัวหน้าหน่วยงานหรือเทียบเท่าร่วมไปด้วยอย่างน้อย ๑นาย(๒) จำนวนเงินที่รับหรือส่งตั้งแต่ ๒๐,๐๐๐บาทขึ้นไปโดยไม่คิดรวมจำนวนเงินในเช็คขีดคร่อมให้มีกรรมการควบคุมร่วมกันอย่างน้อย๓ นาย โดยมีพนักงานชั้นหัวหน้าแผนกหรือเทียบเท่าร่วมไปด้วยอย่างน้อย ๑ นายในกรณีจำเป็นที่ไม่มีหัวหน้าแผนกหรือตำแหน่งเทียบเท่าหรือมีแต่ไม่สามารถจะทำหน้าที่ดังกล่าวได้ให้รายงานขออนุญาตผู้บังคับบัญชาแต่งตั้งพนักงานซึ่งมีตำแหน่งไม่ต่ำกว่าประจำแผนกหรือหัวหน้าหน่วยงานแทน ทั้งนี้ ให้ทำเป็นลายลักษณ์อักษร(๓)กรรมการแต่ละคนมีหน้าที่รับผิดชอบร่วมกันในจำนวนเงินที่ไปรับหรือนำส่งทุกๆขณะที่เงินยังอยู่ในความอารักขา ห้ามแยกย้ายจากกันเป็นอันขาด และความรับผิดชอบร่วมกันนี้ให้หมายความถึงกรมการแต่ละคนต้องร่วมกันชดใช้จำนวนเงินที่ขาดหายนอกจากความผิดทางวินัย หรือทางคดีอาญาอีกโสดหนึ่งด้วย(๔) ในกรณีการเงินดังกล่าวให้เจ้าหน้าที่ผู้รับมอบเงินกับคณะกรรมการผู้นำส่งทำการมอบหมายเงินและบันทึกไว้เป็นลายลักษณ์อักษร(๕)ให้เทศบาลทำคำสั่งตั้งกรรมการควบคุมร่วมกันในการไปรับหรือส่งเงินดังกล่าวข้างต้นข้อ ๓๑.ให้คณะเทศมนตรี ตั้งกรรมการรับผิดชอบการรักษาเงินไว้ ณ สำนักงานไม่น้อยกว่า ๓คนและต้องเป็นพนักงานสามัญ คนหนึ่งในจำนวน ๓ คนนั้นต้องเป็นหัวหน้าหน่วยการคลังหรือสมุห์บัญชีโดยตำแหน่งกรรมการรักษาเงินดังกล่าวในวรรคก่อนมีหน้าที่ต้องปฏิบัติ ดังนี้ คือ๑.ทำการตรวจนับตัวเงินสดคงเหลือยันกับรายการคงเหลือในบัญชีเงินสดในที่ทำการเป็นประจำและถูกต้องตรงกัน๒.ทำการตรวจสอบบรรดาหลักฐานการรับและการจ่ายเงินทั้งหมดเมื่อสิ้นการรับและการจ่ายเงินในวันหนึ่งๆเป็นประจำ๓.ทำการตรวจสอบการคำนวณตัวเลขในการรับและการจ่ายว่ามียอดเงินคงเหลือถูกต้องเป็นประจำวัน๔.ทำการเก็บรักษาเงินตามกำหนดวงเงินและระยะเวลาที่ได้รับอนุญาตให้เก็บรักษาไว้ได้๕.ควบคุมดูแลให้มีการนำเงินที่เกินกว่าวงเงินที่กำหนดและเกินระยะเวลาเก็บรักษาส่งฝากคลังหรือธนาคารในทันที๖. กรรมการรักษาเงินผู้ถือกุญแจภาชนะเก็บเงินจะต้องเก็บรักษาลูกกุญแจไว้กับตัวเสมอห้ามนำลูกกุญแจไปเก็บรักษาไว้ที่อื่น๗. กรรมการผู้ถือลูกกุญแจต้องระมัดระวังมิให้ลูกกุญแจอันอยู่ในความคุ้มครองรักษาศูนย์หายไป๘. ในกรณีที่ลูกกุญแจชำรุดศูนย์หายหรือกุญแจเกิดขัดข้องหรือตรวจพบข้อบกพร่องกรรมการรักษาเงินผู้ถือลูกกุญแจจะต้องรายงานนายกเทศมนตรีทราบเพื่อสั่งการต่อไป๙. ในตอนเย็นวันทำการ หลังจากตรวจตัวเงินบรรดาหลักฐานการรับและการจ่ายตลอดจนการคำนวณตัวเลขต่างๆ ที่ปรากฏในบัญชีเงินสดในวันนั้นๆเห็นว่าถูกต้องตรงกับยอดเงินคงเหลือแล้วให้กรรมการร่วมกันนำเงินเข้าเก็บในเซฟหรือภาชนะที่จัดเก็บแล้วปิดกุญแจกรรมการรักษาเงินผู้ถือกุญแจเก็บรักษาเงินต้องไขกุญแจปิดเปิดตู้เซฟหรือภาชนะเก็บเงินด้วยตนเองเสมอห้ามวานหรือมอบหมายให้บุคคลอื่นไขกุญแจปิดเปิดแทนตน๑๐.เมื่อได้ทำการตรวจนับตัวเงินตลอดจนหลักฐานการรับและการจ่ายตามข้อ ๙.เห็นว่าถูกต้องแล้วจึงลงนามการปฏิบัตินี้ไว้ในสมุดคุมยอดเงินคงเหลือประจำวันไว้เป็นหลักฐานตามแบบท้ายระเบียบนี้๑๑. การนำออกจ่ายให้กรรมการรักษาเงินร่วมกันเปิดเซฟหรือภาชนะเก็บเงินพร้อมกันและมอบเงินให้หัวหน้าหน่วยการคลังหรือสมุห์บัญชีเพื่อทำการเบิกจ่ายต่อไป๑๒. ถ้ากรรมการรักษาเงินผู้ใดไม่สามารถทำหน้าที่ได้ด้วยกรณีใดก็ตามจะต้องรายงานให้นายกเทศมนตรีหรือผู้รักษาการแทนทราบตามหน่วยงานนั้นๆเพื่อแต่งตั้งกรรมการรักษาเงินชั่วคราวขึ้นทำหน้าที่แทนกรรมการรักษาเงินผู้นั้นชั่วคราวโดยจะต้องมอบหมายงานในหน้าที่ให้แก่กันไว้เป็นหลักฐาน๑๓. ทุกวันที่มีการรับเงินและจ่ายเงินให้หัวหน้าหน่วยการคลังหรือสมุห์บัญชีรายงานถึงจำนวนเงินที่ได้รับมาและจ่ายไปตลอดจนเงินคงเหลือเงินฝากต่างๆและเงินคงเหลือเป็นประจำวัน ตามแบบท้ายระเบียบนี้ เพื่อนำเสนอนายกเทศมนตรีหรือผู้รักษาการแทนทราบทุกวัน๓๒.สำหรับหน่วยงานที่มีงบประมาณเฉพาะการหรือที่ได้รับความเห็นชอบจากกระทรวงมหาดไทยและได้แยกออกไปทำการรับจ่ายและรักษาเงิน ให้หัวหน้าหน่วยงานนั้น ตั้งกรรมการรักษาเงินไว้ ณ สำนักงานนั้นๆ ขึ้นไม่น้อยกว่า๓คนและต้องเป็นพนักงานสามัญคนหนึ่งในจำนวนนั้นจะต้องเป็นหัวหน้าหน่วยการคลังหรือสมุห์บัญชีหรือเจ้าหน้าที่การเงินโดยตำแหน่งข้อ ๓๓.หน่วยงานใดๆ ของเทศบาลซึ่งปฏิบัติงานตามหน้าที่ และมีเงินรายได้เกิดขึ้นจะโดยเนื่องจากงานในหน้าที่ หรือไม่ก็ตาม เงินกินเปล่าเงินที่ผู้เสียภาษีอากรหรือค่าธรรมเนียมอุทิศให้สูงกว่าพิกัดอัตราตามปกติหรือเงินที่มีผู้อุทิศให้เพราะได้รับประโยชน์ตอบแทนจากเทศบาลในกรณีใดเหล่านี้เป็นต้น ให้นำส่งเป็นเงินผลประโยชน์ของเทศบาลทั้งสิ้นความในวรรคต้นนั้น ไม่ใช้บังคับในกรณีที่มีผู้อุทิศให้แก่เทศบาลเป็นการเฉพาะเจาะจงว่าให้กระทำการอย่างใดอย่างหนึ่ง เช่น เงินซึ่งมีผู้อุทิศให้สร้างสุขศาลาเทศบาลหรือจัดซื้อเครื่องมือแพทย์ เป็นต้นและเมื่อได้ดำเนินการตามความประสงค์ของผู้อุทิศแล้วหากมีเงินเหลือเท่าใด ให้นำส่งเป็นเงินผลประโยชน์ของเทศบาลข้อ ๓๔.บรรดาเงินรายได้ หรือเงินอื่นใดของเทศบาลให้นายกเทศมนตรีปลัดเทศบาลหรือผู้รักษาการแทน และหัวหน้าหน่วยการคลังหรือสมุห์บัญชีหรือผู้รักษาการแทนหรือเจ้าหน้าที่การเงินเป็นผู้รับผิดชอบร่วมกันในการเก็บและรักษาเงินดังกล่าวนี้หากปรากฏมีการทุจริตอันเกี่ยวกับการเก็บรักษาเงินดังกล่าวนี้ขึ้นโดยการปล่อยปละละเลยไม่ควบคุมการเก็บรักษาเงินตามระเบียบหรือเพราะประมาทเลินเล่ออันวิญญูชนพึงกระทำในหน้าที่และฐานะเช่นนั้นให้บุคคลดังกล่าวนี้ร่วมกันรับผิดชอบชดใช้เงินคืนให้แก่เทศบาลจนครบภายในกำหนดเวลาไม่เกิน๓๐ วันบรรดาเงินรายได้หรือเงินอื่นใดของเทศบาลซึ่งอยู่ในความอารักขาของหน่วยการงานใดที่เกิดการเสียหายให้หัวหน้าหน่วยงานนั้นๆ เป็นผู้รับผิดชอบชดใช้เงินคืนจนครบหมวด๔การตรวจเงิน ข้อ ๓๕.ให้เทศบาลมีบัญชีรายรับจ่ายทั้งสิ้นของเทศบาลและสรรพบัญชีอื่นใดที่กระทรวงมหาดไทยเห็นสมควรกำหนดให้มีไว้ข้อ ๓๖.ให้เทศบาลมีบัญชีแสดงยอดเงินรับ ยอดเงินจ่าย และเงินคงเหลือประจำวันเพื่อคณะเทศมนตรีตรวจสอบได้ในโอกาสอันสมควรข้อ ๓๗เทศบาลต้องจัดให้มีการสำรวจ(ก) พัสดุและครุภัณฑ์ มีที่ดิน บ้านเรือนยานพาหนะ และทรัพย์สินอื่นๆ ที่มีอยู่ในวันสิ้นปีงบประมาณว่าจำนวนและราคาอย่างละเท่าใดรวมเป็นเงินทั้งสิ้นเท่าใด(ข) รายละเอียดลูกหนี้และเจ้าหนี้ว่ามีจำนวนเงินคงค้างชำระหนี้รวมเป็นเงินทั้งสิ้นเท่าใดเมื่อถึงวันสิ้นปีงบประมาณข้อ ๓๘.เมื่อถึงวันสิ้นปีงบประมาณ ให้ปลัดเทศบาลและหัวหน้าหน่วยการคลังหรือสมุห์บัญชีจัดทำงบแสดงฐานะการเงิน และงบเงินรายรับรายจ่ายแสดงผลของกิจการที่ได้กระทำในขวบปีงบประมาณ กับจัดทำรายงานการเงินรายรับรายจ่ายจริง เทียบกับงบประมาณเพื่อเสนอผู้สอบบัญชีของเทศบาลงบเงินรายรับรายจ่าย คือ งบรายรับรายจ่ายแสดงผลของกิจการที่ได้กระทำในขวบปีงบประมาณโดยแสดงรายรับจริงและรายจ่ายจริงข้อ ๓๙.ให้กระทรวงมหาดไทย มีอำนาจควบคุมการตรวจสอบบัญชีการเงินของเทศบาลโดยแต่งตั้งผู้สอบบัญชีให้ทำการตรวจสอบและให้คำรับรองงบแสดงฐานะการเงินงบเงินรายรับรายจ่าย และรายงานการเงิน รายรับรายจ่ายจริง เทียบกับงบประมาณตามความในข้อ ๓๘.ข้อ ๔๐.เทศบาลอาจตั้งผู้เชี่ยวชาญในการบัญชี หรือผู้ที่กระทรวงมหาดไทยเห็นชอบหรือคณะกรรมการมีจำนวนไม่ต่ำกว่า ๓ คนซึ่งผู้ว่าราชการจังหวัดเห็นชอบทำการตรวจสอบเทศบาลบัญชีเป็นการภายในได้ข้อ ๔๑.ผู้สอบบัญชีมีหน้าที่รายงานว่า(ก) รับรองว่า ได้ตรวจสอบหลักฐานและบัญชีพร้อมทั้งได้รับคำชี้แจงจากเจ้าหน้าที่จนเห็นว่างบแสดงฐานะฐานะการเงินที่แสดงมานี้ตรงกับความจริงและการรับจ่ายเงินได้เป็นไปตามกฎหมาย กฎข้อบังคับและระเบียบการแล้ว(ข) ถ้ามีการจ่ายเงิน อันไม่มีงบประมาณอนุญาตไว้ก็ให้อ้างหลักฐานการจ่ายเป็นรายๆ(ค) แสดงความเห็นอื่นใดอันเกี่ยวกับการเงินการบัญชีข้อ ๔๒.ผู้สอบบัญชีตามข้อ ๓๙. มีอำนาจกระทำการได้ดังต่อไปนี้(ก) ตรวจบัญชีเอกสาร เอกสาร และหลักฐานต่างๆในระหว่างเวลาอันสมควร(ข) ซักถามเจ้าหน้าที่จนเป็นที่พอใจ(ค) เรียกเงินที่จ่ายไปโดยผิดกฎหมาย หรือระเบียบข้อบังคับกระทรวงมหาดไทยได้กำหนดไว้ตามข้อ ๒๐ จ. คืนจากผู้สั่งจ่าย ปลัดเทศบาลกับหัวหน้าหน่วยการคลังหรือสมุห์บัญชีทันที่ ในกรณีเช่นนี้ ให้ผู้สั่งจ่ายปลัดเทศบาลกับหัวหน้าหน่วยการคลังหรือสมุห์บัญชีร่วมกันส่งใช้เงินคืนภายในกำหนดไม่เกิน๓ วัน(ง) ถ้าปรากฏการทุจริตหรือมีการเรียกเงินคืนตามข้อค. ก็ให้รายงานผู้ว่าราชการจังหวัดทราบโดยด่วนข้อ ๔๓.รายงานของผู้สอบบัญชีพร้อมงบแสดงฐานะการเงิน งบเงินรายรับรายจ่ายกับรายงานอย่างน้อย ๒ สำรับ เพื่อกระทรวงมหาดไทยจะได้จัดส่งให้เทศบาล ๑ สำรับให้เทศบาลปิดสำเนางบแสดงฐานะการเงินงบเงินรายรับรายจ่าย กับรายงานการเงิน รายรับ รายจ่ายจริง เทียบกับงบประมาณประกาศโดยเปิดเผยไว้ ณ สำนักงานของเทศบาลภายในเวลาอันสมควรหมวด๕เบ็ดเตล็ด ข้อ ๔๔.ให้หัวหน้าหน่วยการคลังหรือสมุห์บัญชีทำรายงานแสดงการรับจ่ายเงินเป็นรายเดือนเสนอปลัดเทศบาลและลงนามรับผิดชอบในฐานะหัวหน้าผู้บังคับบัญชาข้อ ๔๕.ให้หัวหน้าหน่วยงานอื่นๆทำรายงานแสดงกิจการที่ได้กระทำไปแล้วเป็นรายเดือนแยกเป็นประเภทงานเสนอหัวหน้าหน่วยการคลังหรือสมุห์บัญชีและปลัดเทศบาลทราบข้อ ๔๖.ให้ปลัดเทศบาล รวบรวมรายงานตามความในข้อ ๔๔ และ ๔๕ เสนอคณะเทศมนตรีโดยแสดงกิจการที่ได้กระทำแล้วแต่ต้นปีงบประมาณถึงงวดเดือนก่อนว่าได้แล้วเสร็จไปเพียงใดและสิ้นเปลืองเงินเป็นจำนวนเท่าใดเปรียบเทียบกับงบประมาณว่างานที่จะต้องทำต่อไปนั้นคงเหลือและจะต้องสิ้นเปลืองเงินอีกเป็นจำนวนเท่าใดข้อ ๔๗.ในกรณีที่มีเหตุพิเศษ สมควรจะยกเว้นจากการปฏิบัติเป็นกรณีพิเศษเฉพาะกรณีให้ไว้ณ วันที่ ๓ มิถุนายน พ.ศ. ๒๕๐๑พลโทป. จารุเสถียรรัฐมนตรีว่าการกระทรวงมหาดไทยระเบียบกระทรวงมหาดไทยว่าด้วยการฝากเงินการเบิกจ่ายเงิน การรักษาเงิน และการตรวจเงินเทศบาล (ฉบับที่ ๒) พ.ศ. ๒๕๐๔[๓]สัญชัย/จัดทำ๖กันยายน ๒๕๕๐[๑]ราชกิจจานุเบกษา เล่ม ๗๕/ตอนที่ ๔๙/หน้า ๒๔๓/๒๔ มิถุนายน ๒๕๐๑[๒]ข้อ ๒๔ แก้ไขเพิ่มเติมโดยระเบียบกระทรวงมหาดไทยว่าด้วยการฝากเงิน การเบิกจ่ายเงินการรักษาเงิน และการตรวจเงินเทศบาล (ฉบับที่ ๒) พ.ศ. ๒๕๐๔[๓]ราชกิจจานุเบกษา เล่ม ๗๘/ตอนที่ ๖๓/หน้า ๙๗๖/๑๕ สิงหาคม ๒๕๐๔